**Între cer şi pământ**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viaţă şi moarte pe acelaşi traseu,

Sub un cer fantomatic şi greu;

Fir întins între două extreme

Şi durerea sfâşiată-n dileme.

Întrebări rămase fără răspuns

Pentru acei ce în grabă s-au dus,

Mângâieri şi vorbe uitate

Îşi caută sensul pe căi neumblate.

Năluciri izgonite din hăuri adânci

Se clatină reci pe muchii de stânci,

Printre cetini aşteaptă călăul

Privind către apa ce tulbură hăul.

Priviri pironite pe margini de drum

Rămân pustiite prefăcute în scrum;

Curg lacrimi şi rugi se înalţă

Într-o lume aflată mereu în balanţă.

Viaţă şi moarte pe acelaşi traseu…

În amintirea celor rămaşi în Muntenegru.